Les JERPV denúncien una nova agressió a un militant Les Joventuts d’Esquerra Republicana del País Valencià denunciem l’agressió patida per un militant de la nostra organització aquesta mateixa vesprada a la Ciutat de València. L’agredit, que viatjava en un convoi del tranvia de la ciutat, ha rebut una bufetada en negar-se a que l’agressor li robara material de l'organització. L’agressor, que ha fugit en el moment de l’agressió, ha amenaçat el nostre company de mort mentre alçava el braç dret en una clara manifestació feixista. L’agredit, acompanyat de la portaveu de les JERPV, ha interposat la denúncia corresponent aquesta mateixa vesprada. Des de les JERPV exigim l’actuació immediata i contundent de la Delegació de Govern i del Consell Valencià per tallar d’arrel aquest tipus de conductes desgraciadament habituals en les últimes setmanes .En aquest sentit recordem que tant sols fa tres setmanes un altre militant de les JERPV va patir una agressió similar en acabar la manifestació del Dia Internacional de les Dones. Les JERPV volem solidaritzar-nos amb totes les persones que han patit vexacions d’algun tipus a mans d’aquests individus, i encoratgem als joves valencians, avui més que mai, a seguir lluitant contra el feixisme. www.jerc.net/paisvalencia 
El comunicat no és aclaridor... Era una agressió política?? És que no explica el motiu de la mateixa. 
anava llegint un material de l'organització 
Per això el comunicat és poc aclaridor. I insistisc en que les organitzacions podrien fer més per a evitar este tipus d'agressions. Per eixemple, conscienciar de que este material no es deuria de portar pel carrer al descobert. I com este detall, molts més i un gran nombre d'agressions no es produirien. 
Tenc una idea millor, que tal si a més aconsellam a ses organitzacions que cap dels seus militants no surtin mai de casa seva? Així segur que mai els hi passarà res 
No sigues irònic, perque no tens gràcia. Enlloc d'això, crec que les organitzacions deurien de promoure mesures i consells per a evitar estes agressions. 
i tampoc podrem llegir un llibre de fuster i tampoc podrem escoltar a lluís llach i tampoc podrem fullejar el temps, o el diari de la UV i tampoc podrem parlar amb les nostres persones estimades en la nostra llengua i tampoc podrem gaudir dels versos dels nostres poetes i tampoc ens podrem formar en la nostra tasca de mobilització llavors, perquè anar pel carrer?? 
Ja veig que has d'utilitzar l'ironia per a ocultar la teua falta d'arguments.... - Es pot llegir a Fuster. Algun blavero que et conega et pot mirar malament, però prou. - Es pot escoltar a Lluis Llach tranquilament. - El mateix que amb el llibre de Fuster, amb el Temps. - Es pot parlar català, que per lògica ningú t'agredirà per això. - Pots llegir versos d'Ovidi, lògicament. Ningú t'agredirà per això - Les organitzacions poden (i deuen) mobilitzar-se i fer campanyes. Però s'ha de tindre en compte detalls... Per eixemple, anar a les manifestacions o actes sempre en grup, i evitar anar a soles amb certs símbols. A més, ja he parlat a vegades de l'espray.... pot ser útil. ------- Cal que hi haja un altre Guillem Agulló per a que les organitzacions (i cadascun de mosatros individualment) prenguem mesures contra les agressions?? Ja vorem.... però sempre es pot dir la típica frikada de "cap agressió sense resposta". I per cert: el meu suport a l'agredit, i els meus ànims per a que siga fent país més que mai. 
Et queixaràs molt de que no t'argumenten, però tu et quedes igual de pobre afirmant coses a la babalà. I t'ho dic per experiència pròpia, doncs a jo, que tot i no ser del P.Valencià sóc de Mallorca on la situació és parescuda, en cert moment i no farà ni un any em van agredir per parlar en català. 
No agredit per parlar en català no. Només m'han dit el típic despreci de "no te entiendo" o "¿eso que es?". Vaja... ho sent.